Sharifah Husna

Sharifah Husna Syed Feizal (lahir 21 Januari 1993) merupakan seorang pelakon dan model wanita Malaysia. Beliau mula dikenali selepas mula membintangi drama Imaan dan beberapa drama popular seperti Raisha 2, Seribu Rindu, Puteri Yang Ditukar dan Suri Katriana. Beliau pernah merangkul gelaran juara dalam pertandingan Gadis Panca MyBeauty 2018 anjuran Mingguan Malaysia dimana telah membawa pulang wang tunai RM 10,000, percutian ke Balkan dan kontrak lakonan bersama A. Aida Production.

Kerjaya
Biarpun penglibatannya dalam bidang lakonan mendapat tentangan daripada ibu bapanya yang berpendapat bidang seni tiada jaminan masa depan dan mahu beliau menjadi doktor, Sharifah Husna ingin buktikan kepada keluarganya yang beliau mampu berjaya dalam dunia lakonan.

Kerjaya hiburan Husna bermula selepas beliau dinobatkan sebagai juara Gadis Panca MyBeauty 2018 anjuran Mingguan Malaysia, akhbar edisi Ahad Utusan Malaysia, sekali gus menewaskan sembilan peserta lain dalam pertandingan akhir.

Kerjaya lakonan beliau bermula menerusi drama Seribu Rindu, kemudian diikuti oleh Raisha 2, yang kedua-duanya bersiaran di TV3. Sejak itu, beliau banyak bergiat aktif dalam drama dan telefilem.

Kehidupan peribadi
Sharifah Husna dilahirkan di Subang Jaya, Selangor dan merupakan anak sulung daripada empat beradik dan merupakan anak perempuan tunggal dalam keluarganya. Beliau ialah graduan dalam bidang perubatan di Perdana University-Royal College of Surgeons Ireland di Serdang, Selangor.

Beliau berkahwin dengan pelakon, Halim Radzi yang tiga tahun lebih muda daripadanya pada 21 Oktober 2022.

Filemografi

Filem

Drama

Telefilem

Televisyen

Anugerah dan pencalonan

Rujukan

Pautan luar
 
 
 
 

Kelahiran 1993
Orang hidup
Orang Malaysia berketurunan Melayu
Muslim Malaysia
Orang Malaysia berketurunan Belanda
Orang Malaysia berketurunan Inggeris
Orang Malaysia berketurunan Pakistan
Orang Malaysia berketurunan Afghanistan
Orang Malaysia berketurunan Portugis
Orang Malaysia berketurunan Indonesia
Orang Malaysia berketurunan Arab
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Peragawati Malaysia